ผมโดนกัดโดยที่ผมเอาขนมล่อให้สุนัขกระโดดงับแล้วมันงับโดนที่นิ้วผมไม่ลึกมากเป็นแผลเล็กเหมือนโดนเข็มจิ้มเป็นลูกสุนัขอายุ 3 เดือนที่ได้รับการฉีดวัคซีน ผมได้ล้างด้วยสบู่เอามือถูๆแล้วก็ล้างน้ำ ผมโดนกัดวันที่ 19 มีนาคม สุนัขอายุประมาณ 3 เดือนมีการฉีดวัคซีนกันพิษสุนัขบ้า ตอนวันที่ 17 มีนาคม ก่อนโดนกัด 2 วัน ผมเคยโดนหมากัดเดือนกรกฎาคมฉีดยาครบครอสและยาบาดทะยักแต่ไม่รู้ว่าเข็มสุดท้ายเมื่อไหร่ ตอนนี้ผมยังไม่ได้ไปพบแพทย์ ต้องไปฉีดวัคซีนเพิ่มไหมครับ ควรไปพบแพทย์ทันทีไหม
สวัสดีค่ะ เนื่องจากลูกสุนัขเพิ่งได้รับการฉีดวัคซีนป้องกันพิษสุนัขบ้าไปเพียง 2 วัน วัคซีนยังไม่สามารถสร้างภูมิต้านทานต่อเชื้อได้ หากลูกสุนัขมีการได้รับเชื้อมาก่อนที่จะไปฉีดวัคซีน สุนัขก็ยังมีโอกาสที่จะเป็นโรคได้ ดังนั้นแนะนำให้ ไปฉีดวัคซีนป้องกันพิษสุนัขบ้ากระตุ้น 2 เข็มค่ะ (เนื่องจากเคยฉีดครบตามกำหนดมาแล้ว)หรืออีกทางเลือกหนึ่ง หากลูกสุนัขอยู่แต่ในบ้านและไม่มีสัตว์เลี้ยงอื่นๆ เข้ามาในบ้าน อาจเฝ้าสังเกตอาการของลูกสุนัขไปอย่างน้อย 10 วันก็ได้ค่ะ หากลูกสุนัขไม่ตาย ก็อาจไม่จำเป็นต้องไปฉีดวัคซีนค่ะสำหรับวัคซีนป้องกันโรคบาดทะยัก หากฉีดเข็มกระตุ้นเข็มสุดท้ายนานเกิน 5 ปีแล้ว ควรไปฉีดกระตุ้นด้วยค่ะ